**Časť B)**

**Podstatné náležitosti a podmienky kúpnej zmluvy o prevode vlastníckeho práva k pozemku**

**Kúpna zmluva uzatvorená na základe výsledkov obchodnej verejnej súťaže**

podľa ustanovenia § 588 a nasl. Občianskeho zákonníka

dolu udaného dňa, mesiaca a roku

**Zmluvné strany :**

**MESTO RAJEC**

**Námestie SNP 2/2, 015 22 Rajec**

**IČO 00321575**

v mene Mesta Rajec koná primátor mesta Ing. Milan Lipka, zvolený za primátora Mesta Rajec dňa 10.11.2018, podľa osvedčenia o zvolení za primátora mesta zo dňa 10.11.2018

Bankové spojenie : VÚB, a.s., pobočka Rajec

Číslo účtu v tvare IBAN : SK46 0200 0000 0000 2362 1432

**na strane jednej ako p r e d á v a j ú c i ,**

**a z druhej strany**

***Presná identifikáciu predkladateľa súťažného návrhu*** *:*

1. *Fyzická osoba – meno a priezvisko, titul, rodné priezvisko, dátum narodenia, rodné číslo, číslo OP, adresa trvalého bydliska*
2. *Fyzická osoba podnikateľ – obchodné meno, miesto podnikania, IČO, meno a priezvisko, titul, rodné priezvisko, dátum narodenia, rodné číslo, číslo OP, adresa trvalého bydliska*
3. *Právnická osoba – obchodné meno, sídlo, štatutárny zástupca, IČO, DIČ, zápis v obchodnom alebo inom registri*

**ako k u p u j ú c i ,**

* **súhlasne vyhlasujú, že k právnym úkonom sú spôsobilí a uzatvoreniu právneho úkonu oprávnení, uzatvárajú túto kúpnu zmluvu za nasledovného obsahu a podmienok :**

**Článok I.**

**Úvodné ustanovenia**

1.1. Predávajúce Mesto Rajec, IČO 00321575, je v celosti výlučným vlastníkom nehnuteľnosti nachádzajúcej sa v katastrálnom území a meste Rajec, parcela registra C evidovanej na katastrálnej mape, **parcelné číslo 1316/18 o výmere 428 m2, druh pozemku: ostatná plocha**, ktorý je zapísaný v katastri nehnuteľností na Okresnom úrade v Žiline, katastrálnom odbore na liste vlastníctva č. 1500 vedenom pre okres Žilina, obec Rajec, katastrálne územie Rajec, na ktorom je v čase spísania tejto Kúpnej zmluvy predávajúce MESTO RAJEC zapísané ako vlastník v zápise pod B1 v1/1.

1.2. Predávajúce Mesto Rajec, IČO 00321575, je v celosti výlučným vlastníkom nehnuteľností nachádzajúcej sa v katastrálnom území a obci Kľače, parcela registra C evidovanej na katastrálnej mape, **parcelné číslo 276/11 o výmere 408 m2, druh pozemku: trvalý trávnatý porast**, ktorý je zapísaný v katastri nehnuteľností na Okresnom úrade v Žiline, katastrálnom odbore na liste vlastníctva č. 531 vedenom pre okres Žilina, obec Kľače, katastrálne územie Kľače, na ktorom je v čase spísania tejto Kúpnej zmluvy predávajúce MESTO RAJEC zapísané ako vlastník v zápise pod B1 v1/1.

1.3. Podľa platného územného plánu Mesta Rajec je pozemok v k.ú. Rajec začlenený do prevládajúcej funkcie D1 priemyselná výroba a prípustnej funkcie občianska vybavenosť pre obsluhu zóny.

**Článok II.**

**Predmet zmluvy**

**2.1.** Predávajúce Mesto Rajec**, v súlade s ustanovením § 9a zákona č. 138/1991 Zb.** o majetku obcí v znení neskorších predpisov, **na základe výsledkov „Obchodnej verejnej súťaže“ uvedené v Zápisnici z otvárania obálok a vyhodnotenia súťažných návrhov zo dňa** .................,,   vyhlásenej Mestom Rajec na predaj nehnuteľnosti, ktorá je predmetom tejto zmluvy   prijalo návrh na uzatvorenie kúpnej zmluvy na predaj nehnuteľností do výlučného vlastníctva kupujúceho**,** touto zmluvou **p r e d á v a  kupujúcemu v celosti pozemky**:

- **KNC parcelu číslo 1316/18** o výmere 428 m2, druh pozemku ostatná plocha, **nachádzajúcu sa v obci a katastrálnom území Rajec,**

- **KNC parcelu č. 276/12** o výmere 408 m², druh pozemku: trvalý trávnatý porast,  **nachádzajúcu sa v obci a katastrálnom území Kľače,**

so všetkými právami a povinnosťami k prevádzaným pozemkom sa vzťahujúcimi, so všetkým zákonným príslušenstvom, za vzájomne dohodnutú kúpnu cenu vo výške ............... **EUR** (slovom : ........................), za ktorú kúpnu cenu kupujúci predmetné nehnuteľnosti od predávajúceho Mesta Rajec kupuje.

**Článok III.**

**Kúpna** **cena a platobné podmienky**

3.1. Zmluvné strany sa do ho dli, že kúpna cena vo výške ................ EUR, (slovom : ............................................), je splatná v plnom rozsahu nasledujúci deň po dni, kedy táto zmluva nadobudne účinnosť.

3.1.1. Kupujúci sa zaväzujú zaplatiť predávajúcemu dohodnutú kúpnu cenu v dohodnutý deň splatnosti, bezhotovostným prevodom na účet predávajúceho Mesta Rajec, vedený vo VÚB, a.s., pobočka Rajec na číslo účtu v tvare IBAN:SK 46 0200 0000 0000 2362 1432, variabilný symbol 1316/18, 276/11.

3.1.2. Zmluvné strany sa dohodli, že v prípade, ak sa kupujúci dostane do omeškania s platením kúpnej ceny viac ako 5 dní po lehote splatnosti, je predávajúce Mesto Rajec oprávnené od tejto zmluvy odstúpiť. Kúpna cena sa považuje za zaplatenú momentom pripísania peňažnej sumy na účet predávajúceho alebo momentom odovzdania peňažnej hotovosti do pokladne predávajúceho.

**Článok IV.**

**Vyhlásenia zmluvných strán**

4.1. Predávajúci vyhlasuje a výslovne uisťuje kupujúceho, že :

1. na predávanom pozemku nie sú právne evidované žiadne dlhy, vecné bremená, záložné práva, predkupné ani iné vecné práva alebo právne povinnosti;
2. predaj predávaného pozemku nie je zmluvne obmedzený;
3. žiadna tretia osoba nie je oprávnená predávaný pozemok bezplatne užívať, v časti alebo celosti, na základe zmluvy alebo iného právneho titulu;
4. žiadna tretia osoba si nerobí nárok na vlastníctvo predávaného pozemku;
5. žiadna tretia osoba nie je oprávnená požadovať či vymáhať od vlastníka predávaného pozemku akékoľvek práva alebo nároky z dôvodu vlastníctva;

f) nie sú známe žiadne skutočnosti, ktoré by bránili kupujúcemu v riadnom užívaní predávaného pozemku.

4.2. Kupujúci vyhlasuje, že stav prevádzaného pozemku mu je z osobného poznania dobre známy, oboznámil sa s ním osobnou obhliadkou pred podpísaním tejto zmluvy, pozemok kupuje tak ako leží bez výhrad.

**Článok V.**

**Nadobudnutie vlastníckeho práva**

5.1. Zmluvné strany berú na vedomie, že vlastnícke právo k nehnuteľnosti, ktorá je predmetom tejto zmluvy, bude prevedené na kupujúceho dňom, kedy nadobudne právoplatnosť rozhodnutie Okresného úradu Žilina, katastrálneho odboru o povolení vkladu vlastníckeho práva na základe tejto kúpnej zmluvy v prospech kupujúceho do katastra nehnuteľností.

5.2. V prípade, ak bude potrebné pre účel prevodu vlastníckeho práva túto kúpnu zmluvu doplniť alebo zmeniť z akýchkoľvek dôvodov jej vád, zaväzujú sa zmluvné strany odstrániť vadu alebo neúplnosť tejto kúpnej zmluvy opravou, doložkou o oprave alebo dodatkom ku Kúpnej zmluve, prípadne pokiaľ nebude možné vadu odstrániť inak, uzavrieť novú bezchybnú kúpnu zmluvu s tými istými podmienkami, ako sú uvedené v tejto zmluve. Za týmto účelom sa zmluvné strany zaväzujú poskytnúť si potrebnú súčinnosť a spolupôsobenie a vykonať opravu, bez zbytočného odkladu po výzve jednej zo zmluvných strán.

5.3. Zmluvné strany sa dohodli, že návrh na vklad vlastníckeho práva do katastra nehnuteľností na základe tejto kúpnej zmluvy a prílohami podá na Okresný úrad Žilina, katastrálny odbor predávajúci osobne, alebo prostredníctvom ním splnomocnenej osoby, v lehote do 5 pracovných dní po dni, kedy bude na účet, alebo do pokladne predávajúceho pripísané peňažné plnenie vo výške dohodnutej kúpnej ceny na základe tejto kúpnej zmluvy.

**Článok VI.**

**Platnosť a účinnosť kúpnej zmluvy**

6.1. Kúpna zmluva je platná dňom, kedy bude podpísaná obidvoma zmluvnými stranami.

6.2. Zmluvné strany berú na vedomie, že s poukazom na ustanovenie § 47a ods. 1/ zákona
č. 40/1964 Zb. v znení neskorších predpisov (Občiansky zákonník), v spojení s ustanovením
§ 5a ods. 1/ zák. č. 211/2000 Z. z. o slobodnom prístupe k informáciám v znení neskorších predpisov, táto kúpna zmluva nadobúda účinnosť dňom nasledujúcim po dni jej zverejnenia na webovom sídle predávajúceho.

6.2.1. Zmluvné strany berú na vedomie, že v prípade, ak zmluva nebude zverejnená do troch mesiacov od uzavretia zmluvy, podľa ust. § 47a ods. 4/ Občianskeho zákonníka platí, že k uzavretiu zmluvy nedošlo.

**Článok VII.**

**Zápis do katastra nehnuteľností**

7.1. Zmluvné strany súhlasne prejavujú vôľu, aby Okresný úrad Žilina, katastrálny odbor, vykonal po vklade vlastníckeho práva do katastra nehnuteľností zápis o zmene vlastníckeho práva na príslušný list vlastníctva vedený pre okres Žilina, obec Rajec, katastrálne územie Rajec takto :

**Časť A LV :** Majetková podstata

 *Parcela registra C evidovaná na katastrálnej mape*

**KN C parcela 1316/18 o výmere 428 m2  ostatná plocha**

**Časť B LV: Vlastník :**

**kupujúci podiel 1/1**

**- na C LV :** Ťarchy : bez zápisu

Iné údaje / Poznámka : bez zápisu

7.2. Zmluvné strany súhlasne prejavujú vôľu, aby Okresný úrad Žilina, katastrálny odbor, vykonal po vklade vlastníckeho práva do katastra nehnuteľností zápis o zmene vlastníckeho práva na príslušný list vlastníctva vedený pre okres Žilina, obec Kľače, katastrálne územie Kľače takto :

**Časť A LV :** Majetková podstata

 *Parcela registra C evidovaná na katastrálnej mape*

**KN C parcela 276/11 o výmere 408 m2  trvalý trávnatý porast**

**Časť B LV: Vlastník :**

**kupujúci podiel 1/1**

**- na C LV :** Ťarchy : bez zápisu

Iné údaje / Poznámka : bez zápisu

**Článok VIII.**

**Osobitné ustanovenia**

8.1. Predávajúci uzatvára s kupujúcim túto kúpnu zmluvu v nadväznosti na výsledky vyhlásenej obchodnej verejnej súťaže o výber najhodnejšieho záujemcu o predaj nehnuteľností a to pozemku KNC parcela č. 1316/18, druh pozemku ostatná plocha o výmere 428 m² v kat. území Rajec a KNC parcela č. 276/11, druh pozemku trvalý trávnatý porast o výmere 408 m² v katastrálnom území Kľače uvedené v Zápisnici z hodnotenia výsledkov verejnej obchodnej súťaže.

8.2. Zmluvné strany sa dohodli, že všetky výdavky súvisiace s prevodom vlastníckeho práva na základe tejto zmluvy zaplatí kupujúci, podľa vyúčtovania predloženého predávajúcim, v deň, kedy bude podpísaná kúpna zmluva všetkými zmluvnými stranami, a to najmä výdavky na zverejnenie súťažných podmienok, správny poplatok za vklad vlastníckeho práva do katastra nehnuteľnosti, poplatky za úradné osvedčovanie podpisov, poplatky za spísanie zmluvy, poplatky za vyhotovenie geometrického plánu a podobne.

8.3. Kupujúci berie na vedomie, že na území, na ktorom sa pozemok nachádza, ktorý je predmetom tejto zmluvy neboli overené inžinierske siete. V zmysle územného plánu mesta Rajec v časti energetika a vodné hospodárstvo sa na pozemku inžinierske siete nenachádzajú. Kupujúci sa zaväzuje zabezpečiť si overenie existujúcich sietí na pozemkoch na vlastnú zodpovednosť a na vlastné náklady.

**Článok IX.**

**Záverečné ustanovenia**

9.1. Zmluvné strany súhlasne vyhlasujú, že zmluva bola spísaná podľa ich pravej
a slobodnej vôle, ich zmluvná voľnosť nebola ničím obmedzená, prejavy ich vôle sú určité
a zrozumiteľné, s predmetom zmluvy sú oprávnení nakladať, obsahu zmluvy po prečítaní porozumeli, na dôkaz čoho túto listinu vlastnoručne podpisujú.

9.2. Táto zmluva bola vyhotovená v piatich originálnych rovnopisoch, z toho dva sú určené pre príslušný Okresný úrad Žilina, katastrálny odbor, dva rovnopisy pre predávajúceho a jeden rovnopis pre kupujúceho.

V Rajci dňa .................... 2020 V Rajci dňa .................... 2020

PREDÁVAJÚCI : KUPUJÚCI :

Mesto Rajec

.................................. ....................................

Ing. Milan Lipka

primátor Mesta Rajec